लेबर लोडिंग बढ़ाने की मांग पर गाड़ियों को रोका
गिद्दी सी चेकपोस्ट के समीप गाड़ियों को रोके समिति के लोग।
भास्कर न्यूज। गिद्दी
लोकलसेल समिति गिद्दी सी ने बुधवार की सुबह 6 बजे से लोकल सेल की गाड़ियों को रोक दिया। समिति के सदस्य लेबर लोडिंग बढ़ाने की मांग कर रहे थे। समिति के सदस्यों ने बताया कि गिद्दी सी लोकल सेल में एक दंगल में शामिल 15-28 मजदूरों को एक गाड़ी में कोयला लदाई करने के एवज में मात्र 1000 हजार रुपए ही मिलते हैं। इसे जब मजदूर आपस में बांटते हैं तो उन्हें एक दिन की न्यूनतम मजदूरी भी नहीं मिल पाती है।
मजदूरी बढ़ाने की मांग को लेकर 13 फरवरी को भी लोकल सेल की गाड़ियों को कोयला लदाई के लिए परियोजना में प्रवेश करने से रोक दिया था। इस दौरान लिफ्टरों ने 25 फरवरी को बैठक कर मजदूरी बढ़ाने का आश्वासन दिया। इनके आश्वासन के बाद सेल समिति ने आंदोलन के तीसरे दिन आंदोलन वापस ले लिया था। परंतु लिफ्टरों ने 25 फरवरी को मजदूरों का मजदूरी बढ़ाने से इंकार कर दिया। इस कारण से बाध्य होकर आज से पुनः अनिश्चित काल के लिए सेल की गाड़ियों को रोक दिया गया है। जबतक मजदूरी नहीं बढ़ाई जाती है तब तक सेल समिति का आंदोलन जारी रहेगा। इस दौरान समिति के अध्यक्ष शिवजी बेसरा, सचिव अमरूल हसन, इम्तियाज अंसारी, महातुरी, कौलश्वर राम, संजय राम, दौलत महतो, लोविंद करमाली, हुकुमनाथ महतो, सुरेश महतो, खेमनाथ महतो, विगु अंसारी, मो. असलम, मो. कुदुस, मो. मोजीम, मो. सैफुल, मो. शागीर, मुस्तफा, तुलसी महतो, गंगाधर महतो, पांडे राम, त्रिवेणी महतो, शहादत, मोबीन अंसारी समेत दर्जनों मजदूर मौजूद थे।
hin_Deva hin_Deva bho_Deva hin_Deva hin_Deva